open-index/open-wikipedia-markdown huggingface dataset:
בולסלבייץ

**בולסלבייץ** (בפולנית: **Bolesławiec**; גרמנית: **Bunzlau**) היא עיירה בפרובינציית שלזיה תחתית שבדרום-מערב פולין. בשנים 1975–1998 העיירה הייתה חלק ממחוז ילניה גורה. בולסלבייץ ידועה בייצור הבירה והקרמיקה הרחב שלה ואף מכנים אותה בשם "עיר הקרמיקה". השם בולסלבייץ מקורו במילה הסלאבית בולסלב שמשמעותה "מפורסם מאוד".

## היסטוריה
בשנת 2001 חגגה בולסלבייץ את יום השנה ה-750 שלה. על פי המסורת, השתתפה העיירה בקרב ליגניץ בשנת 1241. בשנת 1316, על מנת להגן על העיירה מפלישות עוינות, נבנו חומות סביב בולסלבייץ.

לשנת 1422 הייתה חשיבות מיוחדת, שכן באותה שנה, הוענקו לעיירה הרשאות לבישול בירה. בשנת 1429, החומות המקיפות את העיירה, שהיו בנות יותר ממאה שנה, לא הצליחו למנוע מצבא ההוסיטים לכבוש את בונצלאו (כך נקראה אז - זהו שמה הגרמני). תלאות נוספות התרחשו בשנת 1462, כאשר נהר בובר (Bóbr) הציף את החלקים הנמוכים בעיירה. בשנת 1479, ההגנות הישנות הוחלפו בטבעת כפולה של חומות חדשות.

בשנת 1523 החלו מלחמות הדת בין הקתולים והפרוטסטנטים. בינתיים, העיירה המשיכה לגדול ולהתפתח: בשנת 1525, האדריכל ונדל רוסקופף  החל את בנייתו מחדש של בית העירייה בסגנון הרנסאנס החדש. בשנת 1531 הושלמה מערכת הביוב בעיירה והגיעה אליה אספקת המים הראשונה.

בשנת 1642, במהלך מלחמת שלושים השנים נבזזה בונצלאו על ידי השוודים והטירה, הכנסייה וחלק גדול מהדיור בעיירה נהרסו. החל משנת 1815, בונצלאו השתייכה לשלזיה הפרוסית. באזור שנת 1820, החלה הריסת חומות ההגנה הישנות, כדי לאפשר הרחבה פיזית של העיירה. בשנת 1907 מועצת העיר החליטה לפתוח מוזיאון המוקדש להיסטוריה של ייצור כלי החרס. בתקופת השואה, הוקם בבונצלאו תת-מחנה ריכוז של מחנה הריכוז גרוס-רוזן בשם "מחנה בונצלאו".

מלחמת העולם השנייה הסתיימה כאשר 60% מהעיירה היה חרב. התושבים הגרמנים הוגלו והוחלפו על ידי פליטים פולנים מהשטחים המזרחיים לשעבר של פולין ועל ידי מהגרים פולנים מיוגוסלביה וצרפת. במהלך שנת 1960, נפתחו בעיירה סדנאות קרמיקה. לאחר מכן נפתחו גם מוזיאון המוקדש למורשת הקרמיקה העשירה של בולסלבייץ, מפעל כימי, מפעל לייצור מבחנות ואמפולות והחלו עבודות כרייה. בולסלבייץ התגלתה כמרכז תרבותי משמעותי עם מוניטין בין-לאומי לאירוח פסטיבלים.
ממוזער|קרמיקה מבולסלבייץ

## דמוגרפיה
נכון ל-31 בדצמבר 2009 האוכלוסייה בבולסלבייץ מנתה 40,021 תושבים (מקום 108 בפולין) ונכון ל-30 ביוני 2010, חיו בעיירה 39,891 תושבים. ההכנסה הממוצעת בעיירה היא 465,221 זלוטי לנפש. נכון לשנת 1993, מספר התושבים הרב ביותר שחיו בעיירה אי פעם הוא 44,711.

## גאוגרפיה
בולסלבייץ היא עיירה בפרובינציית שלזיה תחתית שבדרום-מערב פולין. העיירה שוכנת על נהר בובר (Bóbr) ומוקפת ביערות רבים. נכון לשנת 2007 שטחה של בולסלבייץ הוא 23.57 קמ"ר (מקום 235 בארץ). ב-33% משטח העיירה יש קרקע חקלאית ו-18% משטחה מיוער. בולסלבייץ היא 1.75% משטח המחוז. היא גובלת עם הגמיני: ורטה בולסלבייץ, נובוגרודז'ייס, גרומדקה ואושטניצה.

## ערים תאומות
*  
* 
*  
*  
*  
*  
* 
*  

## קישורים חיצוניים

* 
* ארגון יוצאי ויילון והסביבה
* מידע באתר jewage
* "שירי ישראל", קהילת בונצלאו שבשלזיה, תרל"ז,1877. מראשוני ספרי החזנות היהודית.
* חברות וארגונים מקומיים בעיירה וירטואלית  
* תקשורת מקומית 
* חדשות מקומיות 
* תחנת הרכבת בעיירה 
* בונצלאו במפת גרמניה בשנת 1600 

## הערות שוליים

קטגוריה:שלזיה תחתית: יישובים
Sweet Dreams (שיר של ביונסה)

**Sweet Dreams** (בעברית: **חלומות מתוקים**) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל השישי מן האלבום ב-2 ביוני 2009. השיר נכתב והופק על ידי ביונסה נואלס, ג'ים ג'ונסין, ריקו לואבס וווין ווילקינס. שמו המקורי "Beautiful nightmare" הודלף באינטרנט במרץ 2008, ובעקבות זאת הוחלף שמו ל-"Sweet Dreams". זהו שיר מסוג סינת'פופ, ומכשורה כולל סינתסייזרים, מקלדת, וללכוד תופים. השיר מתאר מערכת יחסיים רומנטיים המצויים בחלום.

"Sweet Dreams" זכה בביקורות חיוביות ממבקרי המוזיקה, ששיבחו את סוג השיר ואת הקצב שלו. כמו כן, השיר זכה לפופולריות כשיר מסוג אלקטרו, בניגוד לז'אנר ה-R&B שהזמרת שרה בדרך כלל. "Sweet Dreams" הגיע למקום ה-1 בניו זילנד, ולמקום ה-10 במצעד הבילבורד הוט 100 של ארצות הברית. השיר הגיע לטופ 5 באוסטרליה, צ'כיה, אירלנד, סלובקיה ובריטניה. בין השאר, "Sweet Dreams" הגיע למעמד פלטינה באוסטרליה, ניו זילנד וארצות הברית. נוסף על כך, השיר הגיע למקום ה-3 בהשמעות הרדיו בישראל על פי מדיה פורסט.

לשיר יצא וידאו קליפ הנוהל על ידי האדרים פטי, וצולם בברוקלין שניו יורק. הקליפ בנוי בעיקר מאפקטים ממוחשבים, והוא צולם במסך ירוק. בקליפ נראית ביונסה לבושת חליפת רובוט בצבע זהב שעוצבה על ידי מעצב אופנה הצרפתי טיירי מוגלר. הווידאו זכה לביקורות חיוביות ממבקרים, שתיארו את ביונסה כאיקונית אופנה בשל התלבושות שלבשה בקליפ, ואף ציינו כי ביונסה חזרה על חלק מהתנועות מקליפ העבר שלה Single Ladies. ביונסה קידמה את השיר על ידי ביצועו בטקס MTV אירופה לשנת 2009, ואף ביצעה אותו מדי פעם בסיבוב ההופעות העולמי שלה I Am... World Tour. Sweet Dreams הוכר כאחד השירים הכי ממושמעים בשנת 2009 על ידי האגודה האמריקנית של מלחינים, מחברים ומו"לים (ASCAP).

## מיקומי שיא ותארים

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירים על חלומות
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי פלטינה מרובעת באוסטרליה
קטגוריה:סינגלים בהוצאת קולומביה רקורדס
אדבאל

**אַדְבְּאֵל** היה הבן השלישי של ישמעאל (ואשתו מריבה, על פי המדרש) והאפונים לשבט מדברי בעל אותו שם. לאדבאל היו 11 אחים ואחות אחת: נביות, קדר, מבשם, משמע, דומה, משא, חדד, תימא, יטור, נפיש, קדמה ובשמת.

משמעו של השם אדבאל על פי הערבית הוא: האל יסד, תקן. 

שבט זה נזכר בדברי הימים של תגלת-פלאסר השלישי בתור "שומר השער" מול מצרים, ופעם אחת בהקשר של מרידה באשקלון.

## הערות שוליים

קטגוריה:אישים בספר דברי הימים
קטגוריה:אישים בפרשת חיי שרה
קטגוריה:בני ישמעאל
וולטר בג'ט

**וולטר בג'ט** (באנגלית: **Walter Bagehot**; 3 בפברואר 1826 – 24 במרץ 1877) היה כלכלן ואיש עסקים, עיתונאי ועורך עיתונות בריטי. עבודתו כוללת מסות בענייני ממשל, כלכלה וספרות. מראשוני עורכי "האקונומיסט".

## ביוגרפיה
בג'ט נולד בעיר לאנגפורט שבמחוז סומרסט, אנגליה. אביו היה מנהל בנק מקומי. הוא למד באוניברסיטת קולג' לונדון, שם סיים תואר שני בפילוסופיה מוסרית. לאחר לימודיו החל בקריירה משפטית, אך עד מהרה הצטרף לעסקי הבנקאות של משפחתו.

בשנת 1858 נישא לאליזבת וילסון, בתו של מייסד השבועון *"[[האקונומיסט]]"*. השניים לא הביאו ילדים לעולם. בג'ט נפטר מדלקת ריאות בשנת 1877, בגיל 51.

## כתביו והשפעתו
בג'ט פרסם מספר ספרים חשובים שעסקו בממשל, כלכלה וחברה. בין הבולטים שבהם:

* *The English Constitution* (החוקה האנגלית), 1867
* *Physics and Politics*, 1872
* *Lombard Street: A Description of the Money Market*, 1873
* *Literary Studies* (שני כרכים), 1879

### החוקה האנגלית
ספרו *[[החוקה האנגלית]]* ראה אור לראשונה כסדרה של מאמרים בכתב העת *The Fortnightly Review* בין השנים 1865–1867, ולאחר מכן יצא כספר בשנת 1867.

בספר זה ניתח בג'ט את מוסדות הממשל הבריטי והבחין בין שני חלקים עיקריים:
* **החלק ה"מפואר"** (Dignified): מוסדות סמליים כגון המלוכה ובית הלורדים, שתפקידם ליצור הזדהות ציבורית עם המדינה.
* **החלק ה"יעיל"** (Efficient): מוסדות השלטון הפועל כגון הקבינט וראש הממשלה, שהם הליבה המעשית של הממשל.

בג'ט תיאר את שלוש הזכויות המרכזיות של המלך או המלכה:
# הזכות להישמע (To be consulted)
# הזכות לייעץ (To advise)
# הזכות להזהיר (To warn)

בספר זה בג'ט טבע את הביטוי "מיזוג רשויות", להבדיל מהפרדת רשויות, לתאר את מודל המשטר הפרלמנרטי הבריטי. הוא קבע ש"הסוד היעיל של החוקה האנגלית ניתן לתיאור כאיחוד קרוב, כמעט מיזוג מלא מלא, של הסמכויות המבצעת והחקיקתית."

הספר זכה להשפעה רבה על תפיסת המונרכיה החוקתית ומבנה השלטון הבריטי, ונחשב עד היום לאחת מאבני היסוד בהבנת הפוליטיקה הבריטית. במהדורה השנייה של הספר (1872), הוסיף בג'ט מבוא בו הביע חששות מהשפעות רפורמת הבחירות של 1867 והרחבת ההצבעה להמונים.

## מורשת
בג'ט נחשב לדמות מפתח בהתפתחות החשיבה המדינית באנגליה הוויקטוריאנית. השפעתו ניכרת גם מחוץ לבריטניה, למשל על נשיא ארצות הברית וודרו וילסון, שכתב את ספרו *Congressional Government* בהשראת בג'ט.

שבועון *The Economist* ממשיך לפרסם טור פוליטי בשם "Bagehot" המוקדש לניתוח הפוליטיקה הבריטית, כמחווה לזכרו.

## קישורים חיצוניים

* טקסט מלא של "החוקה האנגלית" בפרויקט גוטנברג
* ארכיון טור "Bagehot" ב-The Economist
* 

קטגוריה:אישים שעל שמם כוכב לכת מינורי
קטגוריה:עורכי עיתונים בריטים
קטגוריה:כלכלנים בריטים
קטגוריה:תאורטיקנים במדע המדינה
קטגוריה:בריטים שנולדו ב-1826
קטגוריה:בריטים שנפטרו ב-1877
קטגוריה:מונצחים בשלט כחול של ארגון המורשת האנגלית
ניב זריהן

**ניב זריהן** (נולד ב-24 במאי 1994) הוא כדורגלן ישראלי המשחק בעמדת החלוץ.

## קריירה
זריהן התחיל את הקריירה שלו במחלקת הנוער של מועדון ספורט אשדוד. ב-30 ביולי 2011 ערך את הופעת הבכורה שלו בקבוצה הבוגרת של המועדון, בתיקו 2–2 עם בית"ר ירושלים במסגרת גביע הטוטו. ב-25 בפברואר 2012 ערך את הופעת הבכורה שלו בליגת העל, בתיקו 1–1 עם הפועל פתח תקווה. את העונה סיים עם 16 שערים בקבוצת הנוער בכל המסגרות ואף זכה עמה בגביע המדינה לנוער, ובמקביל שותף בשלושה משחקים בליגת העל. בשתי העונות שלאחר מכן המשיך לשחק בקבוצת הנוער במקביל למשחקי הקבוצה הבוגרת.

בעונת 2014/2015 הפך לשחקן סגל קבוע בקבוצה הבוגרת, וב-2 בספטמבר 2014 הבקיע את שער הבכורה שלו בקריירה, בניצחון 0–1 על בית"ר ירושלים במסגרת גביע הטוטו. ב-27 בספטמבר הבקיע את שער הבכורה שלו בליגת העל, בתיקו 2–2 עם בני סכנין. בסך הכל כבש ארבעה שערי ליגה בעונה זו, ובסופה ירד עם הקבוצה לליגה הלאומית. בעונת 2015/2016 כבש חמישה שערים בליגה הלאומית, והעפיל עם הקבוצה בחזרה לליגת העל.

ב-17 בינואר 2017 חתם לארבע וחצי שנים בהפועל באר שבע. ב-24 בינואר ערך את הופעת הבכורה שלו במועדון, בהפסד 1–2 לעירוני קריית שמונה במסגרת גביע המדינה. ב-13 במרץ כבש לראשונה במדי הקבוצה, כשהבקיע צמד שערים בניצחון 1–2 על בית"ר ירושלים באצטדיון טרנר, ובתום העונה זכה עם הקבוצה באליפות. בעונת 2017/2018 כבש שני שערי ליגה ב-27 הופעות, ובסופה זכה עם הקבוצה שוב באליפות. בעונת 2018/2019 כבש שלושה שערים ב-21 הופעות בליגה.

ב-15 באוגוסט 2019 כבש את שעריו הראשונים במפעלים האירופיים כשכבש צמד בניצחון הפועל באר שבע 1–3 על נורשפין, במסגרת משחקי הסיבוב השלישי של מוקדמות עונת 2019/2020 בליגה האירופית. ב-4 ביולי 2020, בתקופת מגפת הקורונה בישראל, שוחרר מהפועל באר שבע לאחר שהפר את הוראות הבידוד.

ב-4 באוגוסט 2020 חתם על חוזה לשנתיים בבני יהודה תל אביב.

ב-21 ביולי 2021 חתם בבית"ר ירושלים לעונה אחת. ב-2 באוקטובר 2021 כבש שער בכורה בתיקו 1-1 נגד עירוני קריית שמונה.

ב-20 בספטמבר 2022 חתם בהפועל תל אביב לעונה אחת, עם אופציה לעונה נוספת.

ב-7 בספטמבר 2023 חתם במכבי קביליו יפו.

### נבחרת ישראל
זריהן שיחק בכל נבחרות הנוער של ישראל. ב-13 באוגוסט 2013 ערך את הופעת הבכורה שלו בנבחרת הצעירה, בתיקו 1–1 נגד בלגיה.

## חיים אישיים
זריהן נולד וגדל באשדוד כבכור מבין ארבעה ילדים לכדורגלן העבר יגאל זריהן ולמטי לבית כהן.

בדצמבר 2016, כאשר שיחק במ.ס. אשדוד, הטילה עליו קבוצתו קנס של 25 אלף ש"ח והשעיה לשבועיים, לאחר שכינה את חברו לקבוצה אור אינברום "אתיופי מסריח".

בנובמבר 2017 הורשע בעסקת טיעון בתקיפתה של צעירה במועדון בתל אביב.

בבחירות לכנסת ה-25 חשף את תמיכתו בבנימין נתניהו.

## תארים
;הפועל באר שבע
*אליפות: 2016/2017, 2017/2018
*אלוף האלופים: 2017/2018
*גביע המדינה: 2019/2020

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני מכבי יפו
קטגוריה:מורשעים בתקיפה בישראל
קטגוריה:ישראלים שנולדו ב-1994
קלרנס קלמונס

** קלרנס אניקולס קלמונס, ג'וניור** (באנגלית: **.Clarence Anicholas Clemons, Jr**; 11 בינואר 1942 - 18 ביוני 2011) היה נגן סקסופון אמריקאי. מאז 1972 ועד מותו ניגן בלהקת אי סטריט בנד, להקת הליווי של ברוס ספרינגסטין, היה בה גורם מרכזי וניגן קטעי סולו בכל אלבומיו של ספרינגסטין. כן ניגן עם מוזיקאים אחרים, בהם רוי אורביסון, ג'ניס איאן, ג'ואן ארמטריידינג, ג'קסון בראון, ארית'ה פרנקלין, ג'ו קוקר, ליידי גאגא ואחרים. קלמונס התנשא לגובה של 195.5 ס"מ וכונה "האיש הגדול" (The Big Man). בנוסף לנגינה הופיע קלמנס גם כשחקן קולנוע במספר סרטים ותוכניות טלוויזיה. על קטעי נגינתו, בעיקר באלבומים המוקדמים של ספרינגסטין, כתב מבקר הניו יורק טיימס ג'ון פרלזניו שהם שידרו "כיסופים חסרי מלים, מאבק חסר פשרות ותבונה מלאת הומור". יחסיו עם ספרינגסטין על הבמה ומחוצה לה, הפגינו אינטימיות רבה ושוויון, שלא כנהוג בין זמר סולן ונגן בלהקתו (על עטיפת האלבום Born to Run, למשל, משעין ספרינגסטין כביכול את ראשו על כתפו של קלמנס).

## תולדות חייו
קלמונס נולד בווירג'יניה, בנעוריו למד סקסופון טנור וסקסופון בריטון וניגן בלהקת הג'אז של בית הספר. בנעוריו הושפע מהסקסופוניסט קינג קרטיס והחליט שסקסופון הטנור יהיה כלי הנגינה העיקרי שלו. בקולג' שיחק פוטבול ואף הוצע לו להצטרף כשחקן מקצועי לקבוצת דאלאס קאובויס.

בשנות השישים עבר לניו ג'רזי, עבד כמורה לחינוך מיוחד וניגן באירועים מזדמנים, בעיקר גרסאות כיסוי לשירי ג'יימס בראון. ספרינגסטין וקלמונס הכירו בניו ג'רזי, כאשר עבדו במקביל כמוזיקאים בבארים. בחורף 1971 ביקש קלמונס לנגן עם ספרינגסטין, ששכר אותו ללהקתו לקראת הקלטת אלבום הבכורה שלו, *.Greetings from Asbury Park, N.J*, במהלך ההקלטות ביצעו השניים ג'אמים ארוכים ובין הזמר לבן-העור והנגן האפרו-אמריקני נקשרו קשרי חברות והפריה אמנותית אמיצים. קלמונס ניגן קטעי סולו בשירים רבים, בהם *Born to Run*, *Thunder Road* ו-*Jungleland*, הנזכר כביצוע הסולו הטוב ביותר שלו, *Badlands*, *The Promised Land*, *The Ties That Bind*, *Sherry Darling*, *I Wanna Marry You*, *Drive All Night*, *Independence Day*, *Bobby Jea* ו-*I'm Goin' Down*.

בנוסף, ניגן קלמונס עם מוזיקאים אחרים בשיתופי פעולה שונים, בהם ג'קסון בראון בשיר *You're a Friend of Mine* מ-1985, ארית'ה פרנקלין בשיר *Freeway of Love* מאותה שנה, ליידי גאגא בשירים Hair ו-The Edge of Glory מאלבומה Born This Way (שהיה להקלטתו האחרונה) ורבים אחרים. ב-1989 הופיע עם רינגו סטאר ולהקת "The All-Starr Band" בה שר בדואט עם בילי פרסטון את השיר "You're a Friend of Mine".

## הופעות בסרטים ובטלוויזיה
בשנת 1977 הופיע כנגן חצוצרה בסרטו של מרטין סקורסזה ניו יורק, ניו יורק.
כן הופיע הן כשחקן והן בהופעת קמע בתפקיד עצמו בפרקים מתוך "על טעם ועל ריח", "משפחת סימפסון", "הסמויה" ועוד.

## קישורים חיצוניים

* 

* 
* נקרולוג, הניו יורק טיימס
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סקסופוניסטים אמריקאים
קטגוריה:חברי היכל התהילה של הרוק אנד רול
קטגוריה:מוזיקאים אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-2011
אהרן זליג אפשטיין

הרב **אהרן זליג הלוי אפשטיין** (באנגלית גם: **Zelik Epstein**; ט"ז בתמוז ה'תרע"ד, 10 ביולי 1914 - י"ב באב ה'תשס"ט, 3 באוגוסט 2009) היה רב וראש ישיבה ליטאי-אמריקאי. ראש ישיבת "שער התורה - גרודנה" בקווינס.

## ביוגרפיה
נולד בסלונים ולמד ב"תלמוד תורה" בקלם ובישיבת מיר, בישיבה היה ממקורבי "המשגיח", רבי ירוחם ליבוביץ, ומרושמי שיחותיו. נמלט לאמריקה, בשלב הראשון הגיע לקנדה, שבה פגש את הרב יעקב קמינצקי שהתיידד עמו למרות פער הגילאים וסידר עבורו משרה בתלמוד תורה ובישיבה בטורונטו. הוא נישא לחיה בתו של רבי משה מרדכי שקופ בנו של רבי שמעון שקופ והחתונה התקיימה בבית משפחת קמינצקי. בסוף שנות ה-40 של המאה ה-20 כיהן ב"בית המדרש למחנכים" בוויליאמסבורג, בשלב מאוחר יותר, התמנה הרב אפשטיין כר"מ בישיבת תורה ודעת בה כיהן כבר הרב קמינצקי. ב-2003 היה בין הרבנים שהתנגדו למניעת הדפסתו ולהחרמתו של ספרו של הרב נתן קמינצקי "עשייתו של גדול".

הרב אפשטיין יזם יחד עם הרב נתנאל קווין את מחנה הקיץ "אור שרגא", של ישיבת תורה ודעת; מחנה זה היה ממחנות הקיץ הראשונים שהתקיימו באווירה תורנית בארצות הברית.

הקים את ישיבתו בקווינס, ניו יורק, וקרא לה "ישיבת שער התורה - גרודנה" כשמה של ישיבת שער התורה המקורית בגרודנה, שהתקיימה לפני מלחמת העולם השנייה בראשותו של סב אשתו, הרב שקופ.

חידושיו נדפסו במשך כל שנות פעילותו בכתבי עת תורניים רבים, בעיקר באלו הרואים אור בארצות הברית. בשנת 1942, לפני נישואיו, היה עורך כתב העת "מרכז התורה" בשיתוף עם אליעזר פורטנוי והרב אליהו חזן. הוא גם היה חבר מערכת האנציקלופדיה התלמודית.

הוא נפטר בגיל 95 בי"ב באב ה'תשס"ט 3 באוגוסט 2009.

בנו, הרב קלמן אפשטיין מכהן תחתיו בראשות ישיבת שער התורה בקווינס.

## קישורים חיצוניים
* הרב זעליג אפשטיין, ישיבת "שער התורה" בגרודנה, בתוך: **מוסדות תורה באירופה בבנינם ובחורבנם**, ניו-יורק: עגן, תשט"ז. באתר "דעת"
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:ראשי ישיבה אמריקאים
קטגוריה:משפחת שקופ
קטגוריה:בוגרי ישיבת מיר (בלארוס)
קטגוריה:בוגרי תלמוד תורה (קלם)
קטגוריה:עורכי האנציקלופדיה התלמודית
קטגוריה:יהודים הקבורים בהר הזיתים: חלקת הפרושים
קטגוריה:אמריקאים שנולדו ב-1914
קטגוריה:אמריקאים שנפטרו ב-2009
פרופילקטיקה

**פרופילקטיקה** (מיוונית: **προφυλαξις**) הוא מונח בשחמט שמשמעו היא פעילות מונעת. מסע פרופילקטי מיועד לא רק על מנת לשפר את העמדה של השחמטאי, אלא גם למנוע מיריבו מלשפר את עמדתו. אחד הרעיונות השכיחים הוא לקדם את רגלי ח' או א' כדי למנוע מהיריב לתת מט. פרופילקטיקה מובילה למשחקים עמדתיים, שעלולים לתסכל שחקנים בעלי גישה טקטית חזקה. שחקנים בעלי סגנון פרופילקטי מונעים את היוזמות הטקטיות באיומים שמביאים לתוצאות לא נעימות. אחד היתרונות של גישה זו היא שהיא שומרת על סיכון מינימלי וגורמת ליריבים תוקפניים לאבד סבלנות ולשגות. החסרון הוא שגישה זו לא מצליחה מול יריב שמסתפק בתיקו.

כל מסע שמונע מהיריב לאיים איום מסוים יכול להיקרא פרופילקטי, גם אם אין זו המילה המתאימה לתאר את סגנונו של השחמטאי. לדוגמה מיכאל טל וגארי קספרוב שיחקו לעיתים קרובות את המסע ח3 בפתיחה הספרדית – מסע שמונע מהשחור לשחק רז4 וליצור כפיתה על הפרש ב-ו3, ואיש לא היה מגדיר את שני השחקנים הללו כבעלי סגנון פרופילקטי. כל רבי האמנים מבצעים מסעים פרופילקטיים מעת לעת.

עמדה זו הופיעה במספר גדול מאוד של משחקים, והמסע ח3 הוא מסע גמיש שכמעט בכל המשחקים השתמשו בו. בעמדה זו אין במסע ח3 משום בזבוז זמן ובנוסף העמדה איננה פתוחה. המסע מגביל את השחור במשחק נגדי ומונע לחלוטין את המסע רז4. לסיכום – זו החלטה מוצדקת.

לעומת זאת, מסעים כאלו שנעשים מפחד של מה שעשוי לקרות, ללא סיבה ספציפית מובילים לאיבוד זמן יקר. להלן דוגמה למה שיכול לקרות כתוצאה ממסע לא הכרחי של הרגלי ליד הצריח. עמדות דומות לעמדות הסיום נקראות מט לגל.

רבי אמנים ידועים כבעלי סגנון פרופילקטי הם אהרון נימצוביץ', טיגראן פטרוסיאן ואנטולי קרפוב.

קטגוריה:מונחים בשחמט
מופיד גאנם

**מופיד גאנם** (בערבית: **مفيد غانم**; נולד ב-1959) הוא קצין צה"ל במילואים בדרגת תת-אלוף. כיהן כקצין לוגיסטיקה ראשי. כיהן כסמנכ"ל בכיר במשרד המשפטים ומכהן סמנכ"ל חירום וביטחון בחברת החשמל.

## קורות חיים
גאנם נולד וגדל במע'אר שבגליל, בן למשפחה דרוזית-ישראלית. אביו היה איש מערכת הביטחון במשך שנים רבות, אחד מאחיו שירת בצה"ל כמפקד חטיבה.

התגייס לצה"ל ב-1978 ושירת כלוחם בחיל הרגלים, ב-1981 סיים קורס קציני תחזוקה. בתפקידו הראשון כקצין שירת כעוזר קצין התחזוקה של חטיבת הערבה, ב-1988 מונה למפקד פלוגת המפקדה של גדוד חרב, ב-1990 מונה לקצין התחזוקה של חטיבת הערבה וב-1991 לקצין התחזוקה של חטיבת גבעתי. ב-1996 מונה לקצין התחזוקה של עוצבת עמוד האש בפיקוד הדרום וב-1998 מונה לקצין התחזוקה של המרכז לאימוני יבשה. בשנת 2000 מונה לראש מחלקת התחזוקה במפקדת זרוע היבשה וקודם לדרגת אלוף-משנה. ב-2004 מונה לקצין התחזוקה הפיקודי של פיקוד המרכז. ב-2007 מונה לראש מחלקת תוא"ם (תורה, ארגון ומשאבי אנוש) במפקדת קצין לוגיסטיקה ראשי וכסגן קצין לוגיסטיקה ראשי. בנובמבר 2009 מונה לקצין לוגיסטיקה ראשי בדרגת תת-אלוף ושירת בתפקיד עד נובמבר 2013. גאנם הוא הדרוזי הראשון שכיהן כקצין חיל ראשי. במסגרת תפקידו הוביל את הקמת עיר הבה"דים בנגב.

לאחר שחרורו מונה ב-2014 לסמנכ"ל בכיר תפעול ולוגיסטיקה במשרד המשפטים.

בסוף אפריל 2020 מונה למנהל אגף שירות לקוחות בחברת החשמל. בתחילת מרץ 2025 מונה לתפקיד סמנכ"ל חירום וביטחון בחברה.
גאנם הוא יושב ראש מרכז המורשת הדרוזית.

גאנם נשוי ואב לחמישה. הוא בוגר המכללה לביטחון לאומי, ובעל תואר ראשון במדעי המזרח התיכון ותואר שני במדעי המדינה מאוניברסיטת חיפה.

## קישורים חיצוניים

* מופיד גאנם באתר אגף הטכנולוגיה והלוגיסטיקה
* 
* 
* תא"ל (במיל') מופיד גאנם מונה לתפקיד סמנכ"ל בכיר תפעול ולוגיסטיקה במשרד המשפטים, אתר משרד המשפטים, 7 באוקטובר 2014
* דוד גרין, שלושה דורות של מורשת דרוזית למען ביטחון המדינה, "צוות שלנו" (ביטאון ״צוות״), גיליון מספר 131, ספטמבר 2021, עמודים 17–20

קטגוריה:תתי-אלופים בצה"ל
קטגוריה:קצינים דרוזים ישראלים
קטגוריה:קציני לוגיסטיקה ראשיים
קטגוריה:עובדי משרד המשפטים
קטגוריה:עובדי חברת החשמל
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:מע'אר: אישים
קטגוריה:ישראלים שנולדו ב-1959
מנחם ממירזבורק

**רבי מנחם ב"ר פנחס ממרזבורק** (מהעיר מרזבורג, לפעמים מכונה על שם ספרו 'ר' מנחם מעיל צדק', או **ר' מנחם המעילי**) היה מחכמי אשכנז בסוף תקופת הראשונים, בדור שאחרי גזרות ק"ח–ק"ט, תיקן תקנות חשובות שהתקבלו בדורות שלאחריו.

## ביוגרפיה
חי בגרמניה במאה הי"ד (בין השנים ה'ק-ה'ק"ע בערך). רבו היה רבי יצחק מאופנהיים, וחכם נוסף בשם רבי שלמה, היה משרידי חכמי אשכנז ששיקמו את יהדות גרמניה אחרי גזרות ק"ח - ק"ט שפרצו בעקבות המוות השחור. מתלמידיו ידוע לנו על רבי יום טוב ליפמן.

מהר"י וייל כותב עליו שהיה "למדן מופלג, גדול בדורו, וכל מנהג מדינת זקס"ן (סקסוניה שבגרמניה) אחר אותו ספר, והרבה דברים נעתקו מספרו והם בידי". המהרש"ל כותב עליו "מהר"ר מנחם מעיל צדק, אשר איזן ותיקן כמה גדרים וסיגים לתורה והיה מומחה, וגדול בתורה, ונתפשטו תקנותיו וגזירותיו בכל ארץ אשכנז".

### תקנת ביטול המיאון
ר' מנחם התפרסם בכך שתיקן שלא לעשות עוד את דין המיאון, המאפשר למי שהתקדשה בעודה קטנה לבטל את קידושיה כשבגרה, עם זאת רבי מנחם לא תיקן תקנה זו בעצמו, אלא פנה לחכם בשם רבי ברוך (ככל הנראה מחכמי צרפת) אותו הוא מכנה 'גדול דורינו' וביקשו לתקן תקנה זו. חמישים שנה אחר כך התעורר בעקבות זאת פולמוס ביטול המיאון של ר' יעקב פולק.

### ספריו
כתב את הספר **מעיל צדק** שרובו לא הגיע לידינו. הספר הכיל כמה מאות סימנים, רובם מתוך פסקי קדמונים ובעיקר תשובות המהר"ם מרוטנבורג, וחלקם פסקים של ר' מנחם עצמו.   
חלק מספרו נספח לשו"ת מהר"י וייל, מאז הדפסתו לראשונה בוונציה שנת ש"ט, בשם 'נימוקי ר' מנחם מרזבורק'.

כתב ספר בשם **מסקינן** בהלכות שחיטה, ו**שני קרומין** בהלכות בדיקה, נדפסו מכתבי יד (יחד עם שחיטות ובדיקות רבות מחכמי אשכנז) בתוך 'רבינו מנחם ממירזבורק' מכון משנת אפרים ה'תשפ"א.

בשנת ה'תשפ"א יצא לאור על ידי מכון משנת אפרים ספר בשם **רבינו מנחם ממירזבורק** בההדרת הרב אפרים פישל הרשקוביץ, הספר מכיל ליקוט מחידושים פסקים הגהות והערות מכל ספרות הפוסקים ומכתבי יד, בתוספת הערות והשוואת לדברי הפוסקים.

## לקריאה נוספת
* יצחק זימר, "ר' מנחם ממירזבורק ונימוקיו", **[[סיני]]** עח, עמ' עה–פח.
* ידידיה דינרי, "השתלשלות תקנת המיאון (פעלו של ר’ מנחם ממירזבורג)", **[[דיני ישראל]]** י-יא (תשמא-תשמג), עמ' שיט–שמו.
* הרב יוסף מיכאל יוסקוביץ, מבוא לתולדות רבי מנחם ממירזבורק, בתוך: **רבינו מנחם ממירזבורק**, מכון משנת אפרים, ירושלים ה'תשפ"א.
* הרב ח' אליעזר אשכנזי, "לבירור זמנו של רבי מנחם מירזבורג", **[[ירושתנו]]** יג (ה'תשפ"ה), עמ' רלט–רנ

## קישורים חיצוניים
* נימוקי מהר"ר מנחם ממירזבור"ק, בסוף שו"ת מהר"י וייל.

## הערות שוליים

קטגוריה:ראשוני אשכנז
קטגוריה:יהודים ויהדות בימי הביניים
קטגוריה:יהודי אשכנז במאה ה-14
גדליה סילברסטון

הרב **גדליה סילברסטון** (לפעמים מאוית **סילווערסטאן**, 1871 - א' באב תש"ד 22 ביולי 1944) היה רב בוושינגטון ומחבר פורה של עשרות ספרים.

## ביוגרפיה
נולד ב-1871 ביאשינובקה בפולין לר' ישעיה מאיר שהיה רב בסוקוט, ליטא. למד בישיבות רוזניי וטלז. משקיבל אביו משרת רב בליברפול עבר עם משפחתו לאנגליה.

לאחר נישואיו נסע לרוסיה ושם למד שלוש שנים, והוסמך לרבנות על יד הרב יצחק יעקב ריינס ואחרים.

בתרס"א (1901) קיבל משרת רב בבלפסט. באותו זמן החל את פעילותו הציונית, והיה ציר בקונגרס הציוני השישי. בתרס"ה (1905) הגיע לארצות הברית, והתגורר לזמן קצר בבולטימור. לאחר מכן עבר לוושינגטון ושימש שם כרב האורתודוקסי הראשון בעיר. השתתף במשלחות של רבנים אורתודוקסים בביקור אצל נשיא ארצות הברית
היה ממנהיגי המזרחי בעיר, ובאחד מספריו כתב הספד מלא הערצה על בנימין זאב הרצל. הוא היה רב קהילת "אוהב שלום" בעיר, ושל קהילת "קשר ישראל" בשכונת ג'ורג'טאון.

חיבר שלושים וארבעה ספרים; רוב ספריו היו ספרי דרוש, כיוון שסבר שספרים אלה יקלעו לטעם בני קהילתו, שהיו רחוקים מעולם של לימוד תורה.

בשנים 1921 ו-1923 ביקר בארץ ישראל. בשנת 1925 השתתף במשלחת של רבנים אורתודוקסיים שבקשה מחברי הקונגרס להתיר הגירה של נשים וילדים של רבנים לארצות הברית מחוץ למכסות ההגירה, והרצה על חשיבות התפקיד של אשת הרב.

בשנותיו האחרונות הגשים את חלומו ועלה לארץ ישראל. בתחילה התגורר בצפת ללא אשתו שחששה ונשארה בארצות הברית. בהמשך חזר לארצות הברית ועלה שוב לארץ ישראל. היה סגן נשיא הכולל אוהל תורה. התגורר בירושלים, נקבר בהר הזיתים. השאיר אחריו חמישה בנים וחמש בנות. אחד מבניו מילא את מקומו כרב בוושינגטון.

## ספריו
*  - דרושים
*  -דרושים
*  (על מסכת תענית)
*  - דרושים
*  - דרושים
*  - דרושים
*  - דרושים
*  - דרושים
*  - דרושים
*  - דרושים
*  - דרושים
*  - דרושים
*  – חידושים על מסכת חולין
*  - דרושים
*  - דרושים
*  - דרושים
*  – על מסכת אבות
*  - דרושים
*  – דרושים
*  - דרושים
*  - דרושים
*  - דרושים
*  – על מסכת סוכה
*  – על מסכת סוכה
*  -דרושים
*  -דרושים
*  -דרושים
* -חידושים
*  – דרושים לראש השנה
*  – על הגדה של פסח
*  - דרושים
*  – דרושים לימים נוראים
*  - דרושים
*  - דרושים
*  - דרושים
*  - דרושים
*  - דרושים
* 
* ישועה גדולה – חידושים על מסכתות חולין וערובין, לונדון, תרס"ד
* תהלים עם פירוש קרבן תודה, וושינגטון, תרצ"ה
* ספר מאירת עיניים : ... דרושים לחינוך הבנים ... ליישוב ארץ ישראל ... לסליחות ... ולכל השנה כלה, וושנגטון, תרפ"ד
* קונטרס חבלי מות - נלקטו מספרים ישנים יקרי ערך ומעט נופך משלי, וושינגטון, תרפ"ט

## קישורים חיצוניים

* 
* 

## הערות שוליים

קטגוריה:יהודים שהיגרו מפולין לארצות הברית
קטגוריה:וושינגטון די. סי.: אישים
קטגוריה:בולטימור: רבנים
קטגוריה:פעילי תנועת המזרחי
קטגוריה:אישים שהשתתפו בוועידות הקונגרס הציוני העולמי
קטגוריה:רבנים אירים
קטגוריה:יהודים הקבורים בהר הזיתים: חלקות החסידים
קטגוריה:מחברי ספרי מוסר ומחשבה
קטגוריה:פרשני הגדה של פסח
קטגוריה:בוגרי ישיבת טלז
קטגוריה:אנשי העלייה החמישית
קטגוריה:אמריקאים שנולדו ב-1871
קטגוריה:אמריקאים שנפטרו ב-1944
גביע הליגה הסקוטית

**גביע הליגה הסקוטית** הוא תחרות כדורגל פתוחה לכל המועדונים הסקוטיים שמשחקים באחת מארבע הליגות הסקוטיות המקצועניות. כיום התחרות היא בשיטת נוקאאוט, כמו בגביע הסקוטי. נכון להיום, זכויות השידור של המשחקים בגביע הליגה מוחזקות על ידי BBC סקוטלנד.

## פורמט
בתחרות משתתפים רק 42 המועדונים שמשחקים באחת מהליגות הכדורגל הסקוטיות המקצועיות (SPFL). אין משחק גומלין, כך שכל המשחקים שהסתיימו בתיקו לאחר 90 דקות יוכרעו על ידי תוספת זמן או בעיטות עונשין.

30 המועדונים משלוש הליגות התחתונות של SPFL מתחילים לשחק מהסיבוב הראשון. המשחקים נקבעים בהגרלה. המשחקים משוחקים באצטדיון של הקבוצה הראשונה. 15 המועדונים שעלו מהסיבוב הראשון משחקים נגד שבעה מועדונים ממקומות 6–12 בליגה הראשונה שהצטרפו לסיבוב השני. לעשרה מועדונים שעלו מהסיבוב השני מצטרפים המועדונים שבחמשת המקומות הראשונים בליגה הראשונה לסיבוב השלישי, ומשלב זה, מתקיימות הגרלות של המשחקים עד שמגיעים לגמר.

משחקי חצי הגמר משוחקים במגרש נייטרלי שנקבע בהתאם לגודל קהלי הקבוצות המתמודדות. משחק הגמר משוחק באופן מסורתי בהאמפדן פארק בגלאזגו, אם כי בשל שיפוצים התקיימו כמה משחקי גמר במקומות אחרים, כגון סלטיק פארק או אצטדיון אייברוקס.

## היסטוריה

## העפלה למפעלים יבשתיים
עד שנת 1995, הזוכה בגביע הליגה הסקוטית העפילה לגביע אופ"א למרות שזכות זו הופעלה רק לעיתים רחוקות כשהקבוצה שזכתה העפילה לאירופה על ידי כמה תחרויות אחרות כגון זכייה באליפות הליגה הסקוטית או הגביע הסקוטי. הדוגמה האחרונה היה המועדון רייט רוברס שהשתתף בגביע אופ"א בעונת 1995/1996 לאחר שזכה בגביע הליגה בעונה הקודמת כמועדון הליגה ראשונה. זכות זו הופסקה מאז בשל ההפחתה במספר המקומות באירופה שניתן למועדונים סקוטיים.

## משחקי הגמר

קטגוריה:סקוטלנד: תחרויות כדורגל
ויסמודגיב

**ויסמודגיב** (באנגלית: **Vismodegib**) היא תרופה לטיפול בגידול מסוג קרצינומה של תאי הבסיס. ויסמודגיב,  הנמכרת תחת השם המסחרי אריבדג' (ERIVEDGE), משמשת לטיפול במקרים של סרטן עור מסוג קרצינומה של תאי הבסיס ( BASAL CELL CARCINOMA - BCC ) - הסרטן השכיח ביותר באדם. התרופה מאושרת לשימוש במצבים של BCC מתקדם שהטיפול הכירורגי או הקרינתי בו נכשל, או ל BCC גרורתי (סל הבריאות הישראלי). התרופה נחקרת גם כטיפול לסרטן קיבה, לבלב ומדולובלסטומה אך יעילותה במחלות אלה עדיין לא הוכחה.

## מנגנון הפעולה
ויסמודגיב היא מולקולה שהונדסה במיוחד על מנת לשמש כמעכב תחרותי למולקולה המצויה על קרום התא בשם SMOOTHENED. בדרך זו התרופה חוסמת מערכת תאית ביוכימית חשובה של העברת אותות הקרויה - "נתיב הקיפוד" או (HEADGEHOG PATHWAY (HH. נתיב ה-HH נחוץ לצורך התפתחות עוברית תקינה, אך מנוטרל ברוב הרקמות באדם מבוגר. הנטרול נעשה על ידי דיכוי אקטיבי של מולקולת SMOOTHENED בידי מולקולה אחרת בשם PATCHED. ב 90% מחולים מהחולים הסובלים מ BCC, נמצאה מוטציה בגידול, אשר איננה מאפשרת את הדיכוי האקטיבי של מולקולת SMOOTHENED בידי PATCHED כך ש"נתיב הקיפוד" נותר פעיל ללא בקרה. פעילות היתר הבלתי מבוקרת של "נתיב הקיפוד" גורמת להתפתחות של גידול מסוג BCC. 

## התוויות לטיפול
ויסמודגיב מיועד לחולים עם BCC גרורתי (מצב נדיר מאד), או בחולים עם BCC מקומי במצב מתקדם (מטופלים שהטיפול בהם על ידי ניתוח או הקרנות נכשל או כאלה שהניתוח עשוי להביא לעיוות קוסמטי משמעותי). התרופה אושרה לטיפול על ידי ה-FDA האמריקאי בשנת 2012 והוכנסה לסל הבריאות בישראל בשנת 2013.  התרופה אסורה לשימוש לפני הריון או במהלך הריון, בשל השפעותיה על העובר. 

## יעילות הטיפול
בחולים עם BCC מקומי בשלב מתקדם, התרופה נמצאה יעילה בעצירת הגידול או בנסיגתו ב כ-75% מהמטופלים. כ-25% מהחולים אינם מגיבים לטיפול. בכ-32% אחוז מהמטופלים הגידול נעלם לחלוטין. יעילות התרופה נמוכה יותר במצב של BCC גרורתי. 

## תופעות לוואי
את התרופה יש לקחת בבליעה פעם ביום באופן כרוני (כדור של 150 מ"ג). מרבית המטופלים בתרופה סובלים מתופעת לוואי אשר רובן קלות- בינוניות בחומרתן. תופעות הלוואי השכיחות כוללות התכווצות שרירים, ירידה בחוש הטעם, הקרחה, ירידה בתיאבון ובמשקל, בחילה, הקאות שלשולים ועצירות. מעל ל-30% מהחולים מפסיקים את הטיפול בשל תופעות הלוואי.

## ראו גם
* קרצינומה של תאי בסיס

## קישורים חיצוניים

* FDA Professional Drug Information
* Vismodegib (GDC-0449) Smoothened Inhibitor - BioOncology
* טיפול חדשני ל-BCC, באתר (eyelidsurgery.co.il)
* מידע מאתר משרד הבריאות

קטגוריה:תרופות לטיפול בגידולים
קטגוריה:תרופות לפי א'-ב'
יורי יבסייצ'יק

**יורי יבסייצ'יק** (ברוסית: **Юрий Евсейчик**; נולד ב-23 בינואר 1971) הוא מתאבק-עבר ישראלי, שהתחרה בסגנון יווני-רומי בקטגוריית משקל סופר-כבד (120 ק"ג ומעלה). הוא זכה במדליית ארד באליפות העולם, וסיים במקום הרביעי באולימפיאדת סידני (2000), ההישג הגבוה ביותר שרשם מתאבק ישראלי במשחקים האולימפיים.

## ביוגרפיה
יבסייצ'יק נולד בדונצק שבברית המועצות (כיום באוקראינה), והחל להתאמן בהיאבקות בגיל 9. ב-1989 זכה במדליית הזהב באליפות אירופה לנוער שנערכה בוויטן שבגרמניה, בקטגוריית משקל של עד 115 ק"ג. לאחר התפרקות ברית המועצות ועצמאות אוקראינה, עבר לייצג אותה, וזכה במקום החמישי באליפות העולם שנערכה בפראג ב-1995.

באמצע שנות ה-90 עלה לישראל, והצטרף למועדון מכבי אילת. הוא החל לייצג את ישראל ב-1998. באליפות אירופה שנערכה באותה שנה במינסק סיים במקום השישי, ובאליפות העולם שנערכה באותה ביבלה שבשוודיה זכה במדליית ארד, הישג השיא שלו.

ב-1999 סיים במקום העשירי באליפות אירופה באתונה ובמקום החמישי באליפות העולם בסופיה. באליפות אירופה שנערכה במוסקבה בשנת 2000 סיים במקום הרביעי. בהמשך השנה השתתף באולימפיאדת סידני, וגם בה סיים במקום הרביעי, ההישג הגבוה ביותר אי פעם של מתאבק ישראלי במשחקים האולימפיים.

בשנת 2001 סיים במקום השישי באליפות אירופה באיסטנבול. באליפות העולם שנערכה באותה שנה בפטרס, סיים רק במקום ה-20. ב-2002 שיפר את הישגיו, כשזכה במקום הרביעי באליפות אירופה שנערכה בסייניוקי שבפינלנד, ובמקום השישי באליפות העולם שנערכה במוסקבה. באליפות אירופה שנערכה בבלגרד ב-2003 סיים במקום השישי, ובאליפות העולם שנערכה באותה שנה בקרטיי שבצרפת, סיים במקום ה-13. באליפות אירופה שנערכה בהפראנדה שבשוודיה סיים פעם נוספת במקום השני. הוא השתתף באותה שנה גם באולימפיאדת אתונה (2004), אך לא הצליח לשחזר את הישגו מסידני, וסיים רק במקום ה-19. אחרי האולימפיאדה פרש מההיאבקות.

## קישורים חיצוניים

* יורי יבסייצ'יק באתר Jews in Sport

קטגוריה:מתאבקים ישראלים
קטגוריה:מתאבקים אולימפיים ישראלים
קטגוריה:מתאבקים בסגנון יווני-רומי
קטגוריה:ספורטאים סובייטים
קטגוריה:ספורטאים יהודים אוקראינים
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:מתאבקים באולימפיאדת סידני (2000)
קטגוריה:מתאבקים באולימפיאדת אתונה (2004)
קטגוריה:משתתפים ישראלים באולימפיאדת סידני (2000)
קטגוריה:משתתפים ישראלים באולימפיאדת אתונה (2004)
קטגוריה:ישראלים שנולדו ב-1971
אלברכט, נסיך פרוסיה (1809–1872)

**אלברכט נסיך פרוסיה** (בגרמנית: **Albrecht von Preußen**; 4 באוקטובר 1809 – 14 באוקטובר 1872) היה איש צבא ונסיך גרמני מבית הוהנצולרן.

## ביוגרפיה
נולד בקניגסברג (כיום קלינינגרד) שבפרוסיה המזרחית לפרידריך וילהלם השלישי, מלך פרוסיה ואשתו המלכה לואיזה. היו לו שישה אחים ואחיות בוגרים ממנו, שנה לאחר לידתו מתה אמו. הוא שרת כקצין פרשים בצבא הפרוסי תחת שלטון אחיו פרידריך. הוא השתתף באופן פעיל במלחמת שבעת השבועות בשנת 1866 תחת שלטון אחיו וילהלם, ולקח חלק בארבעה קרבות לפחות.

במלחמת צרפת–פרוסיה בשנת 1870 פיקד על דיוויזיית הפרשים הרביעית, שהייתה חלק מהארמייה השלישית, והשתתף בקרבות של הטירה הלבנה, סדאן, ופריז. על גבורתו בקרבות אלו זכה בעיטור הפור לה מריט. אלברכט היה גם חבר ברייכסטאג של הקונפדרציה הצפון-גרמנית ונודע כשמרן קיצוני.

הוא מת ב-1872, ונקבר במאוזוליאום בגנים בארמון שרלוטנבורג.

## משפחתו
אלברכט נישא מספר פעמים, מנישואיו הראשונים למריאן, נסיכת הולנד נולדו לו 5 ילדים:
* שרלוטה (1831 – 1855)
* בן מת (1832)
* אלברכט (1837 – 1906)
* אליזבת (1840)
* אלכסנדרינה (1842 – 1906)

מנישואיו לברונית רוזלי פון ראוך נולדו לו שני ילדים:
* וילהלם (1854 – 1930)
* פרידריך (1857 – 1914)

## אילן יוחסין

## קישורים חיצוניים

* 

קטגוריה:נסיכי פרוסיה
קטגוריה:גנרלים בצבא הפרוסי
קטגוריה:מעוטרי פור לה מריט
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:אבירי מסדר העיט השחור
קטגוריה:גנרל-פלדמרשלים רוסים
קטגוריה:מעוטרי צלב הברזל
קטגוריה:גנרלים בצבא הקיסרות הגרמנית
קטגוריה:מעוטרי אות לגיון הכבוד
קטגוריה:מעוטרי אות מסדר הבז הלבן
קטגוריה:מעוטרי עיטור בית הוהנצולרן
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1809
קטגוריה:גרמנים שנפטרו ב-1872
עונות בליגת ה-NBA

**עונות ב[[ליגת ה-NBA]]** מאז תחילת פעילותה של הליגה ועד היום:

## ראו גם
* ליגת ה-NBA

## קישורים חיצוניים

## הערות שוליים

*
פאדמסרי ווריור

**פּאדְמַסְרִי ווֹרִיוֹר** (נולדה בוויג'יאוואדה, אנדרה פרדש, הודו) היא מהנדסת כימית ואשת עסקים הודית. היא כיהנה כסמנכ"לית הטכנולוגיה והאסטרטגיה של חברת סיסקו מערכות משנת 2007 ועד 2015. לפני כן עבדה שנים ארוכות בחברת מוטורולה, ובתפקיד סמנכ"לית טכנולוגיה מאז 2003. כתב העת פורבס דירג אותה במקום ה-71 ברשימת "הנשים החזקות בעולם", שפרסם בשנת 2014.

## ראשית דרכה
ווריור נולדה וגדלה בעיר ויג'יאוואדה, בדרום מדינת אנדרה פרדש בהודו, למשפחה דוברת טלוגו. היא למדה בבית ספר בשיטת מונטסורי ובמכללת מאריס סטלה בעיר. היא השלימה תואר ראשון בהנדסה כימית במוסד ההודי לטכנולוגיה (IIT) בדלהי בשנת 1982. היא השלימה תואר שני בהנדסה כימית באוניברסיטת קורנל.

## קריירה
ווריור החלה לעבוד במוטורולה בשנת 1984. במהלך 23 שנותיה בחברה ניהלה את חטיבת מערכות האנרגיה של החברה, ואחר כך את חטיבת המוליכים למחצה (פריסקייל סמיקונדקטור). התפקיד האחרון שמילאה לפני שקודמה למשרת סמנכ"לית הטכנולוגיה של מוטורולה היה מנהלת כללית של מוצר בשם Thoughtbeam. התפקיד נמשך שנתיים בלבד, שכן התברר שטכנולוגיית Thoughtbeam הייתה מבוססת על מדידות שגויות. בינואר 2003 קודמה לדרגת סמנכ"ל, וב-2005 לדרגת סמנכ"ל בכיר.

במהלך כהונתה מנהל טכנולוגיות ראשי, זכתה מוטורולה לראשונה במדליית הטכנולוגיה הלאומית לשנת 2004 מידי נשיא ארצות הברית. באותה תקופה קידמה את הרעיון "Seamless mobility" ("ניידות חלקה"), אך הרעיון לא הגיע למימוש מלא במוצרי החברה, ולבסוף נזנח. בראשית שנת 2007, עם הכרזת אפל על המוצר אייפון, פרסמה ווריור רשומה בבלוג שכתבה באותה עת, ובו ספקות לגבי האייפון, לרבות לגבי אם מסך המגע יתקבל על ידי משתמשים. בדצמבר 2007 עזבה את מוטורולה כדי ליטול את משרת סמנכ"לית הטכנולוגיה בסיסקו מערכות.

## כיבודים
בשנת 2001 הייתה אחת משש נשים בארצות הברית שנבחרו לקבל את פרס "נשים המקדמות מדע וטכנולוגיה" מכתב העת *Working Woman*. בשנת 2005 דירג אותה ה-Economic Times ההודי במקום ה-11 ברשימת האזרחים ההודיים המשפיעים בעולם. כתב העת Fortune מנה אותה בין ארבע "כוכבות עולות" ברשימת "הנשים החזקות בעולם" שלו משנת 2006, ומיקם אותה בין עשר המשׂתכרות הכי הרבה, ובין עשר ה"צעירות וחזקות". בשנת 2014, הופיעה במקום ה-71 ברשימת הנשים המשפיעות בעולם של כתב העת פורבס.

## פעילות ציבורית
ווריור מכהנת בוועד המנהל של בלט ג'ופרי בשיקגו ושל מוזיאון המדע והתעשייה בשיקגו. כמו כן, היא מכהנת במועצה הטכנולוגית של ראש עיריית שיקגו, במועצת ההנדסה של אוניברסיטת קורנל, ובמועצה המייעצת של המכון ההודי לטכנולוגיה. בשנת 2013 הצטרפה ווריור לוועד המנהל של חברת גאפ.

בעבר, כיהנה במועצה לכלכלה דיגיטלית של מושל טקסס, במועצה המייעצת הטכנולוגית של רשות התקשורת הפדרלית (FCC), ובוועדה המייעצת למחשבים ומדעי המידע והנדסה בקרן המדע הלאומית של ארצות הברית. כמו כן היא משמשת חונכת בשותפות החניכה למנהיגות נשית בינלאומית של מחלקת המדינה של ארצות הברית.

## קישורים חיצוניים

* דף פרופיל של ווריור, באתר חברת סיסקו 

## הערות שוליים

קטגוריה:מהנדסות
קטגוריה:נשות עסקים
קטגוריה:חברות היכל התהילה של הארגון הבין-לאומי של נשים בטכנולוגיה
קטגוריה:בוגרות אוניברסיטת קורנל
קטגוריה:בוגרי אוניברסיטת קורנל
קטגוריה:מהגרות מהודו לארצות הברית
קטגוריה:עובדי מוטורולה
קטגוריה:הודיות שנולדו ב-1961
אגסילאוס (מדינאי)

**אגסילאוס** (ביוונית: **Ἀγησίλαος**; המאה ה-3 לפנה"ס) היה נואם ומדינאי ספרטני בולט, שהכשיל למעשה את הרפורמות שניסה ליזום אגיס הרביעי.

## ביוגרפיה
פלוטרכוס מתאר את אגסילאוס כ"נואם רב עוצמה אם כי נשי ורודף בצע בגלוי." אחותו נישאה למלך האוריפונטידי אאודומידס השני וילדה לו את אגיס הרביעי. אגיס תכנן רפורמה מקיפה שנועדה לשנות לחלוטין את המצב בספרטה. אגיס רצה לזכות בתמיכת אמו לשם כך, שכן היא הייתה אישה עשירה ורבת השפעה בספרטה. אולם ידע שהיא לא תסכים לעשות זאת. על כן הוא פנה אל אגסילאוס אחי אמו בבקשת עזרה. אגסילאוס לא התלהב מהרעיון של אחיינו, אולם הוא היה שקוע בחובות כבדים ושמיטת החובות שתכנן אגיס קרצה לו. על כן הוא הסכים למהלך ויחד עם אגיס שכנע את אחותו לתמוך בכספה בתוכניותיו של בנה.

בהמשך מונה אגסילאוס לראש האפורים ותמך בשמיטת החובות שארגן אגיס. אולם לאחר שהתוכנית עברה הוא עיכב את אגיס מלבצע את שאר הרפורמות המתוכננות. למזלו שליט הליגה האכאית אראטוס מסיקיון ביקש מאגיס לבוא לסייע לו נגד האיטולים. אגסילאוס תמך בהצעה וקיווה כך להשהות את ביצוע התוכניות הנוספות של אגיס. הוא הושאר כעוצר בספרטה בזמן שאגיס יצא למסע. אולם שלטונו היה מושחת ורודני, ומתנגדו של אגיס לאונידס השני חזר לספרטה וביצע הפיכה. אגסילאוס נמלט מהעיר יחד עם בנו היפומדון.

## מקורות
* דוד גולן, **תולדות העולם ההלניסטי**, הוצאת ספרים ע"ש י"ל מאגנס, תשמ"ג (מהדורה ראשונה) תשמ"ז (מהדורה שנייה).
* אלכסנדר פוקס, **מדינה וחברה ביוון: מחקרים בתולדות יוון הקלאסית וההלניסטית**. ירושלים: מוסד ביאליק, תשל"ו 1976.

* Paul Cartledge and Antony Spawforth, **Hellenistic and Roman Sparta**, Routledge, second ed, 2002.
* F. W. Walbank, E. A. Astin, M. W. Frederiksen, R. M. Ogilvie (ed), **The Cambridge Ancient history**, vol 7, Cambridge university press, 1984.
* F. W. Walbank, **A Historical Commentary on Polybius**, 3 vols (1957, 1967, 1979).
* F. W. Walbank, **The Hellenistic World**, Harvard University Press, 1981.
* Peter Green. Alexander to Actium: The Historical Evolution of the Hellenistic Age. Los Angeles, ,California: University of California Press 1990
* Plutarch. *Lives*. Translated by Bernadotte Perrin. Loeb Classical Library. Cambridge (MA), Harvard University Press, and London, William Heinemann, 1914-1926. 11 vols. Digitized copy in: penelope.uchicago.edu
* Pausanias. *Description of Greece*. Translated by Jones, W. H. S. and Omerod, H. A. Loeb Classical Library. Cambridge, MA, Harvard University Press; London, William Heinemann, 1918. Digitized copy in: Theoi.
* Smith, William "Dictionary of Greek and Roman Antiquities edited",Little, Brown Co, 1870

       
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוונים הלניסטיים
קטגוריה:ספרטנים מן העת העתיקה
אופירה אשל

**אופירה אשל** (נולדה ב-15 באפריל 1979) שחיינית עבר, אלופת ישראל בשחייה.

## ביוגרפיה
אשל התאמנה בקבוצת הפועל קריית טבעון בהדרכתו של אנדריי טוט.

### 1994
#### אלופת ישראל
באליפות ישראל שנערכה באוגוסט 1994 זכתה אשל ב-3 מדליות, 2 זהב ו-1 כסף. מדליות זהב, במשחה ל-200 מטר חופשי בתוצאה של 2:12.08 דקות, לפני אניה גוסטומלסקי ממכבי חיפה (2:12.20 דקות) ושרון גורסקי מהפועל גבעתיים (2:12.34 דקות) ובמשחה ל-400 מטר חופשי בתוצאה של 4:35.73 דקות, לפני אביטל ברסלר ממכבי ראשון לציון (4:35.98 דקות) ושרון גורסקי. מדליית כסף, במשחה ל-800 מטר חופשי בתוצאה של 9:24.56 דקות, אחרי שרון גורסקי (9:23.08 דקות) ולפני אביטל ברסלר (9:29.94 דקות).

### 1995
באליפות ישראל בשחייה שנערכה באוגוסט 1995 זכתה אשל בשתי מדליות זהב, במשחה ל-400 מטר חופשי בתוצאה של 4:35.07 דקות, לפני אניה גוסטומלסקי ובמשחה ל-800 מטר חופשי בתוצאה של 9:30.58 דקות.

גרה בנופית.

## ראו גם

## לקריאה נוספת
* גולן חזני, 13 שנים חיכו למאירי, ידיעות אחרונות, 14 באוגוסט 1994
* גולן חזני, שיא לקינוח, ידיעות אחרונות, 15 באוגוסט 1994

קטגוריה:שחייניות חופשי ישראליות
קטגוריה:אלופות ישראל בשחייה
קטגוריה:נופית: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
אלפרד ברנהיים

**אלפרד ברנהיים** (בגרמנית: **Alfred Bernheim**; 11 ביולי 1885 – 16 במרץ 1974) היה צלם ישראלי יליד גרמניה.

## ביוגרפיה
אלפרד ברנהיים נולד בכפר טינגן (Tiengen) שבדרום גרמניה בשנת 1885. הוא היה הצעיר מבין ששת ילדי משפחה שומרת מצוות. אביו עסק בסחר בנדל"ן ושימש כראש הקהילה היהודית בכפר. בגיל 10 נפטר אביו והמשפחה עברה להתגורר בעיר קרלסרוהה. בתקופת מלחמת העולם הראשונה שוחרר משירות צבאי, כנראה בשל לקות בראייתו. על פי השערות ביקש ברנהיים לעסוק באדריכלות, אולם החל לעסוק בצילום כאוטודידקט. בראשית שנות ה-30 של המאה ה-20 למד צילום אצל וולטר הגה בוויימאר ואמנות שימושית בפפורצהיים. במקביל עבד כמתלמד-מתנדב בבית חרושת לכלי כסף בעיר. בשנת 1933 פתח סטודיו בברלין ואף לימד שבעה תלמידים בו.

בשנת 1934, בעקבות עליית המפלגה הנאצית לשלטון בגרמניה, עלה לארץ-ישראל והתיישב בירושלים. הוא הקים בביתו מעבדת צילום והתפרנס מתצלומים מוזמנים למוסדות שונים ובעיקר בית הנכות הלאומי בצלאל והאוניברסיטה העברית. בשנת 1956 הצטרפה הצלמת ריקרדה שוורין לסטודיו של ברנהיים ונטלה חלק פעיל בעבודתו.

ברנהיים נפטר ב-1973 ונקבר בהר המנוחות.

לאחר פטירתו של ברנהיים המשיכה שוורין לנהל את הסטודיו עד לפרישתה לגמלאות בשנת 1982.

עיקר יצירתו של ברנהיים התמקדה ביצירת דיוקנאות ובצילומי אדריכלות. בשנותיו הראשונות בארץ ישראל עסק גם בצילום מסחרי בסגנון "הצילום החדש". עיזבונו של ברנהיים, הכולל כ-20,000 נגטיבים, נמצא באוסף מוזיאון ישראל, ירושלים.

## גלריה

קובץ:Isidor Ascheim.jpg|דיוקן איזידור אשהיים
קובץ:Bernheim002.jpg|דיוקן מרדכי נרקיס
קובץ:Bernheim003.jpg|ראש רחביה, 1937-1936
קובץ:Bernheim004.jpg|המרכז הרפואי הדסה בהר הצופים, 1939-1936
קובץ:Bernheim005.jpg|קפה טעמון, ירושלים


## קישורים חיצוניים

* 

## הערות שוליים

קטגוריה:ישראלים ילידי גרמניה
קטגוריה:אנשי העלייה החמישית
קטגוריה:צלמים ישראלים
קטגוריה:ישראלים שנולדו ב-1885
קטגוריה:ישראלים שנפטרו ב-1974
קטגוריה:יהודים הקבורים בהר המנוחות
מארק ברנאוס

**מארק ברנאוס קאנו** (בקטלאנית: **Marc Bernaus Cano**, נולד ב-2 בפברואר 1977) הוא כדורגלן עבר אנדורי ששיחק בעמדת המגן השמאלי. למרות היותו אנדורי, במשך כל הקריירה שלו שיחק בקבוצות ספרדיות.

## קריירה
ברנאוס התחיל את הקריירה שלו במחלקת הנוער של ברצלונה ושיחק בקבוצת המילואים של המועדון אך לא זכה לשחק עבור קבוצת הבוגרים. במהלך תקופתו בברצלונה, קרע את הרצועה הצולבת, דבר שגמר לו את הקריירה המקצועית. ברנאוס שיחק גם בטולדו, טראסה, ז'ימנסטיק, לאס פאלמס, חטאפה, אלצ'ה, פולידפורטיבו אחידו, ז'ירונה ויאגוסטרה ב'.

ברנאוס שיחק בנבחרות הצעירות של ספרד, אך כאשר הגיע לגיל הבוגרים העדיף לייצג את אנדורה מולדתו. ב-13 באוקטובר 2004 הבקיע את שער הניצחון של נבחרתו נגד  במסגרת מוקדמות מונדיאל 2006, שהיה גם הניצחון הראשון של נבחרתו במסגרת כלשהי.

## קישורים חיצוניים

קטגוריה:כדורגלנים אנדורים
קטגוריה:מגני כדורגל
קטגוריה:כדורגלני ברצלונה אתלטיק
קטגוריה:כדורגלני טולדו
קטגוריה:כדורגלני ז'ימנסטיק טרגונה
קטגוריה:כדורגלני לאס פאלמאס
קטגוריה:כדורגלני חטאפה
קטגוריה:כדורגלני אלצ'ה
קטגוריה:כדורגלני פולידפורטיבו אחידו
קטגוריה:כדורגלני ז'ירונה
קטגוריה:כדורגלני נבחרת אנדורה
קטגוריה:ספורטאים אנדורים בספרד
קטגוריה:ילידי 1977
רמאללה ואל-בירה (נפה)

**נפת רמאללה ואל-בירה** (בערבית: **محافظة رام الله والبيرة**) היא אחת מ-16 נפות הרשות הפלסטינית ובירתה העיר אל-בירה.

לפי דיווחי הלשכה הפלסטינית המרכזית לסטטיסטיקה התגוררו בנפה בשנת 2007 275,981 תושבים. שטח הנפה הוא 844 קמ"ר. ב-2010 מינה נשיא הרשות הפלסטינית מחמוד עבאס לתפקיד מושל הנפה את ד"ר לילה רנאם.

בנוסף לבירת הנפה, אל-בירה, כוללת הנפה גם את הערים רמאללה וביתוניא וגם את העיר החדשה רוואבי. הכפר נעלין, שהתפרסם בעקבות המאבק על מעבר גדר ההפרדה בשטחו, נמצא אף הוא בשטח הנפה. בשטח הנפה גם שלושה מחנות פליטים, הגדול שבהם הוא קלנדיה.

## יישובים

### ערים
* אל-בירה
* רמאללה
* ביתוניא
* רוואבי
### מועצות מקומיות

### כפרים

### מחנות פליטים
* אל-עמרי
* קלנדיה
* ג'לזון

## מת"ק רמאללה
מנהלת תיאום וקישור (מת"ק) רמאללה היא בעלת אחריות לתיאום והקישור הביטחוני בין צה"ל ומדינת ישראל לרשות הפלסטינית ולפלסטינים המתגוררים בנפה. המת"ק שוכן במחנה בית אל.

בנובמבר 2024 מונה סא"ל קאסם מרעי לראש המת"ק.

## קישורים חיצוניים

## הערות שוליים

*
אהוד דקטר

**אהוד דקטר**, שחיין עבר, אלוף ישראל ושיאן ישראל בשחייה. אלוף המכביה (1997) במשחה ל-200 מטר חופשי.

## ביוגרפיה
דקטר גדל בעומר ושחה בקבוצה הפועל המקומית. בהמשך התאמן בהדרכתו של המאמן הלאומי לאוניד קאופמן בפנימיית המחוננים בווינגייט ושחה בקבוצת הפועל ירושלים.

### 1994
באליפות ישראל שנערכה באוגוסט 1994 זכה דקטר בשתי מדליות כסף, במשחה ל-200 מטר חופשי בתוצאה של 1:58.04 דקות, אחרי מורן זומרפלד ממכבי נהריה (1:56.08 דקות) ולפני דימה ריבינסקי מהפועל ירושלים (1:59.91 דקות) ובמשחה ל-400 מטר חופשי בתוצאה של 4:11.73 דקות, אחרי מורן זומרפלד (4:07.06 דקות) ולפני לירן אורן מהפועל נהריה.

### 1995
#### אלוף ישראל
באליפות ישראל בשחייה שנערכה באוגוסט 1995 זכה דקטר בשתי מדליות זהב, במשחה ל-400 מטר חופשי בתוצאה של 4:03.25 דקות, לפני מורן זומרפלד (4:06.51 דקות) ובמשחה ל-1500 מטר חופשי בתוצאה של 16:38.30 דקות, לפני מיקי חליקה מהפועל ירושלים (16:44.19 דקות).

### 1997
בתחרויות השחייה של המכביה ה-15 שנערכו ביולי 1997 הוא זכה במדליית זהב במשחה ל-200 מטר חופשי בתוצאה של 1:54.03 דקות, לפני אלכסיי קורמקוב (1:54.13 דקות) ואלכס גרינברג (1:54.26 דקות), שניהם מארצות הברית.

### 2002
באליפות ישראל שנערכה באוגוסט 2002 זכה דקטר בשתי מדליות, זהב וארד. מדליית ארד אישית, במשחה ל-200 מטר חופשי בתוצאה של 1:55.99 דקות, אחרי שי לבנת ממכבי חיפה (1:54.59 דקות) וארי לימור ממכבי קריית אונו (1:55.21 דקות). מדליית זהב, במשחה שליחים 4x200 מטר, ביחד עם שילו איילון, יואב גת ומיקי חליקה בשיא ישראלי חדש של 7:39.43 דקות, שיפור לשיא הוותיק בן ה-13 שנים שנקבע במכביה ה-13 ועמד על 7:39.99 דקות.

## חייו האישיים
דקטר בוגר תואר ראשון בכלכלה במכללת פרדו בארצות הברית ובעל תואר שני במנהל עסקים מאוניברסיטת בן-גוריון. הוא עבד בבנק ההשקעות ובפועלים שוקי הון. באוגוסט 2010 הוא התמנה לסמנכ"ל מכירות ופיתוח עסקי בחברת HighView. נשוי למיטל ואב לשתי בנות. מתגורר בנס ציונה.

## קישורים חיצוניים

## הערות שוליים

קטגוריה:שחייני חופשי ישראלים
קטגוריה:אלופי ישראל בשחייה
קטגוריה:אלופי המכביה: שחיינים
קטגוריה:בוגרי בית החינוך המשותף חוף השרון
קטגוריה:בוגרי אוניברסיטת פרדו
קטגוריה:עומר: אישים
קטגוריה:ישראלים שנולדו במאה ה-20
דרייפר

**דרייפר** הוא שם משפחה שהוראתו סוחר בדים.

קטגוריה:שמות משפחה
קטגוריה:שמות משפחה לפי עיסוק
קטגוריה:שמות משפחה אנגליים
בסיס קציעות

**מחנה קציעות** הוא בסיס האימונים החטיבתי (בא"ח) של חטיבת גבעתי. הבסיס ממוקם בנגב על כביש באר שבע – ניצנה ובסמוך לגבול ישראל–מצרים.

## היסטוריה
בספטמבר 1953 הוקמה באזור היאחזות נח"ל בשם "גבעת רחל" ולאחר מכן "קציעות". ב-1968 הוסבה לבסיס אימונים של הגדנ"ע. לאחר הסכם השלום בין ישראל למצרים עברו לבסיס חטיבה 460 מאזור ביר תמדה, אוגדה 440 מאזור רפיח ומחנה של המשטרה הצבאית ששכן קודם לכן ברפידים.

ב־1985 התאחדה אוגדה 440 עם אוגדה 252, ומפקדת האוגדה שוכנה בבסיס. ב־2004 נסגרה אוגדה 252 ואוחדה עם אוגדה 380 בבאלי"ש בצאלים, ומפקדת האוגדה עברה לשם.

עם הקמת חטיבת גבעתי הוקם במקום בסיס האימונים החטיבתי. כיום מתקיימים בבסיס הכשרות ואימונים של לוחמי חטיבת גבעתי וגדוד הסיור המדברי.

## קישורים חיצוניים

* קציעות באתר הנח"ל
* 
*

## הערות שוליים

קטגוריה:חטיבת גבעתי
קציעות
קציעות
קטגוריה:אזור ניצנה
וואלה! שופס

**וואלה! שופס** הוא אתר סחר אלקטרוני המשמש לרכישת מוצרים ושירותים שונים אונליין. האתר בבעלות משפחת לבנת (באמצעות החזקתה בחברת תקשוב). האתר מציע 28 קטגוריות מסחר ביניהן: מוצרי חשמל, סמארטפונים וטלפונים ניידים, מוצרים לבעלי חיים, אופנה, הנעלה, ריהוט, אלקטרוניקה וכדומה. האתר פותח ומופעל על ידי חברת שופמיינד בע"מ.

## רקע והקמת האתר
החברה הוקמה בסוף שנת 1999 כמיזם משותף של חברת וואלה! תקשורת ובית התוכנה קומרסמיינד ונרשמה כחברה על ידי אורי נדלר ששימש כמנכ"ל החברה הראשון. האתר עלה לאוויר באוגוסט 2000 ובשנת 2004 הפך לאחד מאתרי המסחר האלקטרוני המובילים בישראל. בשנת 2003 הוקם אתר וואלה!טורס, המשמש כסוכנות נסיעות אינטרנטית, בשותפות עם חברת איסתא.

בשנת 2006 השיקה החברה עוד 2 אתרים, וואלה!Buy, זירת מסחר חופשית בדומה ל-eBay ווואלה!Pay, אתר המאפשר סליקת תשלומים במודל PayPal. בשנת 2011 השיקה החברה את אתר עיצוב אלבומי התמונות ומוצרי הדפוס האישיים - וואלה!פרינט, שמאפשר עיצוב אלבומי תמונות ולוחות שנה ללא צורך בהורדת תוכנה.

באוגוסט 2018 נמכר האתר לבעלותה המלאה של משפחת לבנת.

בספטמבר 2023 נרכשה וואלה! שופס על ידי קבוצת היי ביז המפעילה את מועדון הצרכנות הייטקזון.

## שירותים עיקריים
וואלה! שופס מאפשרת רכישה מקוונת של מוצרים ושירותים הן במכירה ישירה באתר והן על ידי רכישת קופונים למימוש בחנויות.
בשנת 2006 הכריזה החברה על אמנת השירות שלה, מתוך הבנה שהגולש הישראלי סובל מבעיית אמון בכל הקשור לאתרי מסחר אלקטרוניים. אמנת השירות כללה: ערבות לכספי הלקוחות, התחייבות למסחר הוגן וגילוי נאות וקניה מאובטחת תוך שמירה על הפרטיות.

במהלך 2015 השיקה החברה את **אפליקציית mobipic** - אפליקציה המאפשרת יצירת אלבום דיגיטלי או לוח שנה ישירות מהסמארטפון.

## קישורים חיצוניים
* 
* 
* 
* 

## הערות שוליים

קטגוריה:שירותי אינטרנט ישראליים
קטגוריה:אתרי מסחר אלקטרוני ישראליים
קטגוריה:אתרי אינטרנט ישראלים שהושקו ב-1999
קטגוריה:וואלה! תקשורת
אוריה הכהן (כהן גדול)

**אוּרִיָּה הַכֹּהֵן** היה הכהן הגדול שכיהן בימי אחז. 

## ייחוסו
על פי סדר עולם זוטא, אוריה מזוהה ככהן גדול שלא היה משושלת הכהנים בני צדוק. על פי זיהוי זה, אביו של אוריה היה יותם, ובנו של אוריה, יורש הכהונה הגדולה, היה הושעיהו. 
על פי מצודות דוד, אוריה מזוהה עם אמריה (כנראה השני) שבשושלת הכהנים בני צדוק. על פי זיהוי זה, אביו של אוריה היה עזריה, והיה לאוריה בן בשם אחיטוב. 

## קורות חייו
בשנת 738 לפנה"ס, על פי האבן עזרא והמצודות, אוריה חתם על נבואת ישעיהו בתור עד נאמן, כנראה בשל צדקותו (חז"ל מזהים את האוריה שבישעיהו באוריהו בן שמעיהו). באותה שנה, אחז ציווה עליו לבנות בבית המקדש מזבח בתבנית המזבח שראה בדמשק. אוריה פיקח על הבניה, כך שכשחזר אחז מדמשק לירושלים המזבח היה כבר מוכן. הוא ציווה על אוריה שיקריב את כל הקרבנות על המזבח החדש, ואוריה עשה את כל מה שצווה.

## קברו
לפי הזיהוי של האר"י, אוריה הכהן נקבר קרוב למירון במקום שנמצא כיום בתוך יער בעש"ט, כ-100 מטר מזרחה מקבר רב ייבא סבא התנא. לא ברור מי בדיוק אוריה הכהן שעליו האר"י דיבר, ויש אומרים שמדובר באוריהו בן שמעיהו, ולא באוריה הכהן הגדול.

## הערות שוליים

קטגוריה:יהודי המאה השמינית לפנה"ס
קטגוריה:כהנים בתנ"ך
קטגוריה:אישים בספר מלכים